هندي او پاکستاني مشران د کشمیر پر سرحدی جنجال غږیږي
د پاکستان د سرحدي ځواکونو قوماندان نوي ډهلي ته د یوه جګپوړي هیت سره تللی چې د هندي چارواکو سره د کشمیر پر جنجال وغږیږي
دهند او پاکستان دسرحدي قواو قوماندانان په نوي ډهلي کې د دې لپاره غونډه کوي چې د کشمیر د کنټرول دجنجالي کرښې په اوږدو کې د دواړو ملکونو ترمنځ تشنج کم شي. دا غونډه وروسته له هغې کیږي چې د هند او پاکستان ترمنځ د لوړې کچې غونډه په وروستۍ شیبه کی فسخ شوه. د پاکستان د رینجرز د سرحدي قواو قوماندان، عمر فاروق برکي په مشرۍ ١٦ کسیز هیت نوي ډهلي ته تللی دی او توقع ده چې دهند د سرحدي قواو له قوماندان سره به سبا د پنجشنبی په ورځ خبرې وکړي. په دی وروستیو وختونو کی د هند او پاکستان د پوځونو ترمنځ د کشمیر د کنټرول دکرښې په اوږدو کې نښتې زیاتې شویدي چی له دواړو خواو په لسگونو کسان وژل شوي او یا زخمي شوي دي. په نوي ډهلی کې د سیاسي څارو کارپوه منوج جوشي واېې خبري اتري مثبته اشاره ده، خو دا ډیره مهمه ده چې دواړه هېوادونه خپلې سیاسي خبراتري چې اوس ځنډیدلې، بیرته پیل کړی. ‏،، ‏،،. د هندی سرحدي امنیتي ځواک یا ( بی ایس ایف) په یوه بیان کې ویلي دي چې " دا خبرې به په مثبتو اقداماتو وي" د مثال په ډول د کشمیر په سرحدهمزمانه او ګډې گزمې کول او د باور د رامنځته کیدو لپاره به کار وشي. سرحدی امنیتې چارواکې به د سرحد د لاری د وسله والو کسانو د تگ او راتگ پر مسلې هم خبري وکړي چې له ډیر وخت رایسي نوي ډلی د تور لگولي چې وسله وال کسان د دوی خاوري ته د پاکستان له خوا وراوړي. اسلام اباد بیا واېې چې د هندی پنجاب او د راجستان صوبي څخه بیا وسله وال کسان د دوی خاوري ته را اوړي. د دهغو دواړو گاوندیو هېوادونو د ملی امنیت د صلاح کارانو ترمنځ د خبرو اترو هڅي تیره میاشت هغه وخت لغوه شوي چې د پاکستان یوه چارواکې د کشمیر د جدایی غوښتونکو مشرانو سره د ملاقات پلان درلودی او بیا سختي جملي سره تبادله شوي او هند بیا ددی سره انکار وکړ چې د کشمیر مسله په خبرو کې شامله کړی. منوج جوشي په دی نظر دی چې د سولې خبرواتری یواځي هغه مهال پیل کیداسي چې ددی واړو هېودونو صدراعظمونو لخوا ټینگار ورباندی وشي. داسي اوازی هم شته چې دهغه دواړه مشران به د ملگرو ملتونو د عمومي غونډی پرمهال چې په نیویارک کی ددی میاشتې په پای کې ترسره کیږی ترڅنگ ملاقات وکړی.